CELEX: 62009CN0118
Language: sl
Date: 2009-04-01 00:00:00
Title: Zadeva C-118/09: Predlog za sprejetje predhodne odločbe, ki ga je vložilo Oberste Berufungs- und Disziplinarkommission (Avstrija) 1. aprila 2009 — Mag. lic. Robert Koller proti Rechtsanwaltsprüfungskommission beim Oberlandesgericht Graz

20.6.2009   
            
            
               SL
            
            
               Uradni list Evropske unije
            
            
               C 141/28
            
         Predlog za sprejetje predhodne odločbe, ki ga je vložilo Oberste Berufungs- und Disziplinarkommission (Avstrija) 1. aprila 2009 — Mag. lic. Robert Koller proti Rechtsanwaltsprüfungskommission beim Oberlandesgericht Graz
   (Zadeva C-118/09)
   2009/C 141/48
   Jezik postopka: nemščina
   
      Predložitveno sodišče
   
   Oberste Berufungs- und Disziplinarkommission
   
      Stranki v postopku v glavni stvari
   
   
      Tožeča stranka: Mag. lic. Robert Koller
   
      Tožena stranka: Rechtsanwaltsprüfungskommission beim Oberlandesgericht Graz
   
      Vprašanja za predhodno odločanje
   
   
               1.
            
            
               Ali se Direktiva 89/48/EGS (1) uporabi za avstrijskega državljana, če je ta:
               
                           a)
                        
                        
                           v Avstriji uspešno končal dodiplomski študij pravnih znanosti in mu je bil z odločbo o podelitvi diplome podeljen akademski naziv „Magister der Rechstwissenschaften“ (magister pravnih znanosti),
                        
                     
                           b)
                        
                        
                           mu je bila nato z listino o priznanju ministrstva za izobraževanje in znanost Kraljevine Španije po opravljenih dodatnih izpitih na španski univerzi, na katere se je pripravljal manj kot tri leta, podeljena pravica, da uporablja španski naziv „licenciado en derecho“, ki je enakovreden avstrijskemu nazivu „Magister der Rechstwissenschaften“ in
                        
                     
                           c)
                        
                        
                           je z vpisom pri odvetniški zbornici v Madridu pridobil pravico do poklicnega naziva „abogado“ in je dejansko v Španiji opravljal odvetniški poklic, in sicer tri tedne pred vložitvijo predloga oziroma glede na trenutek sprejetja odločbe na prvi stopnji največ pet mesecev?
                        
                     
         
               2.
            
            
               Če je odgovor na prvo vprašanje pritrdilen:
               Ali je taka razlaga člena 24 EuRAG, da pridobitev avstrijske visokošolske diplome s področja pravnih znanosti in pravica do uporabe španskega naziva „licenciado en derecho“, pridobljenega po opravljenih dodatnih izpitih na španski univerzi, ki so trajali manj kot tri leta, ne zadostujeta za pripustitev k preizkusu poklicne usposobljenosti v Avstriji v skladu s členom 24(1) EuRAG brez dokazila o opravljeni praksi, ki jo zahteva nacionalno pravo (člen 2(2) RAO), niti če je kandidat v Španiji brez primerljive zahteve po praksi vpisan kot „abogado“ in je tam pred vložitvijo predloga poklic opravljal tri tedne oziroma glede na trenutek sprejetja odločbe na prvi stopnji največ pet mesecev, skladna z Direktivo 89/48/EGS?
            
         
               3.
            
            
               Postopek se prekine do prejema odločbe Sodišča Evropskih skupnosti.
            
         
      (1)  UL L 19, str. 16.